Terraria
Terraria – veiksmo-nuotykių/RPG žanro kompiuterinis žaidimas, išleistas nepriklausomos „Re-Logic“ studijos. Žaidimas buvo išleistas 2011 m. gegužės 16 d., per pirmąją dieną buvo parduota apie 50 000 žaidimo kopijų ir jau tą pačią dieną internete jį žaidė jau virš 17 000 žaidėjų. Žaidime galima tyrinėti, užsiimti amatais, statyti įvairias konstrukcijas bei kovoti su gausybe įvairių būtybių. Žaidimo sistema palaiko dienos ir nakties ciklą, veikėjas turi gyvybių/manos skaitiklį, gali nešioti žaidime rastą ar paties pasigamintą ginkluotę. Savo grafika žaidimas primena SNES 16 bitų video žaidimus.